รักษาความสัมพันธ์ให้มั่นคง เข้าใจคนรักของคุณ
รู้ว่าถ้าเขาชอบคนที่เป็นเพศตรงข้ามกับคุณหรือเพศเดียวกันกับคุณ ก็ไม่ได้หมายความว่าเขากำลัง นอกใจคุณ สิ่งนี้ก็เหมือนกับเวลาที่คนรักเพศตรงข้ามหรือคนรักร่วมเพศชอบพอคนอื่นๆ ที่เป็นเพศใดเพศหนึ่ง จำไว้ว่าคนรักของคุณเขาชอบคุณในฐานะคนๆ หนึ่ง และการเข้าใจว่าเขาอยากอยู่กับคุณจะทำให้ความสัมพันธ์ของคุณแน่นแฟ้นยิ่งขึ้น  ในความสัมพันธ์ที่จริงจัง คนรักของคุณไม่ควรเป็นแค่คนรัก แต่ควรเป็นเพื่อนสนิทและเพื่อนที่คุณไว้ใจที่สุด ถ้าคุณรู้สึกว่าตัวเองยอมรับข้อนี้ไม่ได้ ก็ไม่ต้องคบกับเขา จำไว้ว่ามันไม่ต่างอะไรกับการที่คนรักเพศตรงข้ามจะชอบเพศตรงข้ามอยู่เสมอ แต่พวกเขาก็เลือกที่จะคบกับคุณแทนที่จะไปคบกับคนอื่นๆ ที่พวกเขาชอบ แน่นอนว่าเมื่อเป็นเรื่องของตัวเลือกทางเพศ โลกทั้งใบนี้ก็เปิดรับพวกเขาประมาณนึงแต่ไม่ถึงกับทั้งหมด เพราะพวกเขาก็ยังคงมีมาตรฐานของตัวเองอยู่ การเป็นไบเซ็กชวลอาจจะทำให้พวกเขาช่างเลือก มากขึ้น ในเรื่องของการที่พวกเขาจะถูกใจผู้ชายหรือผู้หญิงสักคน แต่คุณก็เป็นหนึ่งในคนที่เขาเลือก!  และ ที่แน่ๆ อย่าให้มันมาเปลี่ยนภาพที่คุณมีต่อตัวเอง คุณไม่ควรพยายามทำตัวแมนขึ้นหรือเป็นผู้หญิงมากขึ้น คุณได้เขามาตั้งแต่แรก เพราะฉะนั้นคุณเองก็ดีอยู่แล้ว แค่เพราะเขาชอบคนได้ทั้งสองเพศก็ไม่ได้หมายความว่าเขาจะอยากคบคนทั้งสองเพศในเวลาเดียวกัน ถ้าคุณเป็นคนรักเพศตรงข้ามและคุณก็กำลังเดตกับคนที่เป็นไบเซ็กชวล อย่ากังวลว่าเขาจะกำลังอยู่ในช่วงของการค้นพบว่าตัวเองเป็นคนรักร่วมเพศ และถ้าคุณเป็นคนรักร่วมเพศและกำลังเดตคนที่เป็นไบเซ็กชวล ก็อย่ากังวลว่าเขากำลัง "อยู่ในช่วงระยะเปลี่ยนผ่านไปเป็นอีกเพศหนึ่ง" คนๆ นี้เขาอยากจะเดตกับคุณ และอยู่ๆ เขาก็จะไม่เปลี่ยนไปเป็นคนรักร่วมเพศหรือคนรักเพศตรงข้ามหรอก เพราะฉะนั้นไม่มีเหตุผลให้ต้องหวาดระแวงเลย  บางครั้งถ้าคุณพยายามมองหาปัญหา คุณก็จะเจอมันเข้าจนได้ ถ้าคุณไม่ไว้ใจคนที่คุณกำลังเดตด้วย อีกฝ่ายเขาจะดูออก ความสัมพันธ์ที่อาจสมบูรณ์แบบอาจถูกทำลายเพราะแค่สิ่งที่อยู่ในหัวของคุณ อย่าไปคิดมาก! สิ่งที่คุณระแวงน่ะคุณคิดเอาเองทั้งนั้น ซื่อสัตย์ เปิดใจ บอกเล่าความคิดและความรู้สึกให้พวกเขาฟัง ให้อภัยกันและกัน เมื่อเห็นไม่ตรงกันให้พูดความจริงที่ไม่อาจแย้งได้ เรียนรู้ที่จะเห็นคุณค่าของคนรักมากกว่าจะวิจารณ์กันโดยที่ไม่ได้ประโยชน์อะไรขึ้นมา ช่วยเหลือกันในยามยาก และพูดคุยกันอย่างเปิดใจเกือบทุกเรื่องที่คุณจะพูดกับคนที่มีรสนิยมทางเพศแบบเดียวกันกับคุณ  ถ้าคนรักของคุณไม่ได้คลายความหึงหวงของคุณไปได้เลย นั่นไม่ใช่เพราะว่าเขาเป็นไบเซ็กชวล แต่เพราะว่าเขาไม่คำนึงถึงความรู้สึกของคุณมากกว่า ถ้าคุณพบว่าตัวเองสงสัยและกังวลตลอดเวลา นั่นอาจเป็นเรื่องที่ต้องพูดคุยกับคนรัก ถ้าคุณรู้สึกไม่มั่นใจและไม่ปลอดภัย ก็อาจจะต้องจบความสัมพันธ์ลง เป็นเรื่องปกติมากๆ ที่จะต้องคลายความกังวลหรือเรื่องที่คุณไม่สบายใจ คุณอาจจะอยากให้เขาอธิบายเพศวิถีของเขาให้คุณฟัง และเป็นไปได้ว่าเขาจะอธิบายให้คุณฟังอย่างเต็มใจ ยังไงมันก็เป็นเรื่องของคุณนะ! มีเหตุผลและมั่นใจ เขาอยู่ข้างคุณอยู่แล้ว การถามว่า "คุณอยากมีเซ็กส์กับผู้ชาย/ผู้หญิง" นั้นต่างจากการถามว่า "คุณชอบผู้ชาย/ผู้หญิงแบบชู้สาวหรือเปล่า" คนที่เป็นไบเซ็กชวลบางคนอาจจะเต็มใจยอมรับว่าเขาชอบทั้งสองเพศ แต่การมีความสัมพันธ์กับเพศใดเพศหนึ่งนั้นไม่ใช่อนาคตที่คาดการณ์ได้หรือเป็นภาพในจินตนาการอันเร่าร้อน เวลาที่คุยกันคุณต้องอธิบายความหมายของคุณและพูดให้ชัดเจน การรู้เกี่ยวกับเพศวิถีของเขาจะช่วยให้คุณผ่อนคลาย ทำให้คุณรู้สึกมั่นใจในอารมณ์และความสัมพันธ์ของคุณ บางคนคิดว่าการเป็นไบเซ็กชวลนั้นเป็นสิ่งที่ไม่ดี และมันก็มีความท้าทายในแบบของมันอยู่จริงๆ แต่การเป็นไบเซ็กชวลก็เป็นแค่การแสดงออกของความหลากหลายทางเพศของมนุษย์ในรูปแบบหนึ่ง คุณคงไม่กีดกัดคนที่มีเชื้อชาติหรือนับถือพุทธคนละนิกายกับคุณหรอกใช่มั้ย แล้วนี่มันต่างกันยังไงล่ะ  คนอื่นอาจจะรู้สึกว่าพวกเขามีสิทธิ์ที่จะถามคุณเรื่องที่คุณเดตกับคนที่เป็นไบเซ็กชวล พวกเขาอาจจะแสดงความไม่เชื่อในความชอบธรรมของความสัมพันธ์ของคุณอย่างเปิดเผย หรือแสดงความประหลาดใจ หรือมองในแง่ร้ายในระดับที่ไม่เหมาะสม คนเหล่านี้มีแนวคิดเรื่องความสัมพันธ์ที่โบร่ำโบราณและไม่คู่ควรกับการที่คุณจะต้องไปใส่ใจเลยด้วยซ้ำ ถ้าคุณมีความสุขก็คือคุณมีความสุข สิ่งนี้ต่างหากที่สำคัญ ถ้าคุณยังคงกังวลเรื่องการเดตกับคนที่เป็นไบเซ็กชวล มันก็อาจจะเป็นภาพสะท้อนของคุณเองมากกว่าจะเป็นภาพสะท้อนของพวกเขา ปัญหาเรื่องความไว้ใจลึกๆ มีบทบาทในเรื่องนี้มั้ย ไม่แน่ว่าคุณอาจจะกลัวเขาทิ้งคุณไปไม่ใช่เพราะว่าเขาเป็นไบเซ็กชวล แต่เป็นเพราะว่าคุณมีปัญหากับการเห็นคุณค่าในตัวเองมากกว่า จิตใจของคุณแค่สับสนเฉยๆ สบายๆ เข้าไว้ เขาอยู่เคียงข้างคุณอยู่แล้ว  ลองคิดอย่างนี้สิ เขาเลือกคุณแทนที่จะเลือกคนอื่นๆ ในโลกใบนี้ เป็นไง รู้สึกเจ๋งแค่ไหน คุณต้องมีอะไรดีแน่นอน! คนที่เป็นไบเซ็กชวลหลายคน แม้กระทั่งคนที่สุดท้ายแล้วก็เลือกที่จะแต่งงานนั้น ก็อาจจะเปลี่ยนความชอบได้ขึ้นอยู่กับว่าพวกเขารู้สึกอย่างไร เวลาที่คุณคบหากับคนที่เป็นไบเซ็กชวลอย่างจริงจัง เตรียมพร้อมที่จะยอมรับว่าพวกเขาอาจจะมีความเสน่หาให้กับคนที่เป็นเพศตรงข้าม เหมือนที่คนรักเพศตรงข้ามหรือคนรักร่วมเพศหลงใหลคนที่มีเพศวิถีแบบเดียวกัน จำไว้ว่าถ้าคนๆ นี้เดตกับคุณตั้งแต่แรก แปลว่าเขาสนใจคุณในฐานะคนๆ หนึ่ง  แม้ว่าคนที่เป็นไบเซ็กชวลเขาจะหลงใหลคนได้ทั้งสองเพศ แต่ก็ไม่ได้หมายความว่าพวกเขาจะหลงใหลคนทุกคน พวกเขาก็มีขีดจำกัดและมาตรฐานเช่นเดียวกับคนอื่นๆ ด้วยเหตุผลเดียวกันนี้ คุณจึงไม่ควรถามคนรักว่าเขา "ชอบมีเซ็กส์กับผู้ชายหรือผู้หญิง" ถ้าคุณคบกันอยู่ คุณต้องสันนิษฐานไว้ก่อนเลยว่าเขาชอบมีเซ็กส์กับ คุณ มากกว่าเสมอ คนที่เป็นไบเซ็กชวลส่วนใหญ่มองว่าตัวเองเป็นไบเซ็กชวลเสมอไม่ว่าตอนนั้นเขาจะเดตกับใครอยู่ก็ตาม อย่าคิดว่าเขาเป็นคนรักเพศตรงข้ามถ้าเขาคบกับคนที่เป็นเพศตรงข้าม หรืออย่ามองว่าเขาเป็นคนรักร่วมเพศถ้าเขากำลังคบกับคนเพศเดียวกัน   ดังนั้นอย่าถามคนรักว่าเขาหรือเธอชอบคนแต่ละคนที่เขาเจอหรือเปล่า แต่ให้ยอมรับเขาในแบบที่เขาเป็นถ้าคุณอยากจะรักษาความสัมพันธ์ของคุณกับเขาไว้ บางคนแยกความแตกต่างระหว่างเพศวิถีกับพฤติกรรมออกจากกัน เพศวิถีของเขาอาจจะเป็นไบเซ็กชวล แต่พฤติกรรมของเขา (อย่างน้อยก็ในตอนนี้) อาจจะเป็นคนรักเพศตรงข้ามหรือคนรักร่วมเพศ ซึ่งเป็นเรื่องปกติและทั้งหมดนี้ก็เป็นเพียงส่วนหนึ่งของมุมมองทั้งหมดเท่านั้น " ไม่นานมานี้การเป็นคนรักร่วมเพศนั้นถือเป็นเรื่องที่รับไม่ได้เลย ดังนั้นคนที่เป็นคนรักร่วมเพศหลายคนจึงค่อยๆ เปิดเผยตัวเองด้วยการประกาศว่าตัวเองเป็นไบเซ็กชวล และประมาณว่าค่อยๆ เปิดเผยตัวเองให้คนอื่นได้รับรู้ ทำให้การเป็นไบเซ็กชวลกลายเป็นช่วงหยุดพักเพื่อไปเป็นเกย์ ซึ่งเป็นการทำลายทุกสิ่งทุกอย่างสำหรับคนที่เป็นไบเซ็กชวลจริงๆ แต่จริงๆ แล้วมันไม่ได้เป็นแบบนั้น แน่ล่ะว่าบางคนก็อาจจะเปลี่ยนผ่านแบบนั้นจริงๆ คือค่อยๆ รู้ว่า (หรือปล่อยให้ตัวเองรู้ว่า) ตัวเองเป็นเกย์ แต่คนอื่นๆ ก็รู้จักตัวเองและรู้ว่าตัวเองเป็นไบเซ็กชวลโดยไม่มีข้อสงสัย เป็นเรื่องปกติมากๆ ที่คุณจะกังวลว่าสุดท้ายแล้วคนรักของคุณจะ "กลายเป็น" เกย์หรือ "กลายเป็น" คนรักเพศตรงข้าม แม้ว่ามันจะเป็นไปได้ แต่ก็อย่าไปคิดว่ามันน่าจะเป็นแบบนั้น ไม่ว่าจะยังไงตอนนี้คือเขาชอบคุณ และนั่นต่างหากคือสิ่งที่สำคัญ พวกเขาก็เหมือนกับคนอื่นๆ ชุมชนคนรักร่วมเพศ (และคนที่เป็นไบเซ็กชวลที่ถูกจัดให้อยู่ประเภทเดียวกัน) นั้นมักถูกมองว่าเป็นพวกหื่นมากเป็นพิเศษ ซึ่งก็จริงอยู่หลายส่วน มีคนที่เป็นคนรักร่วมเพศและคนที่เป็นไบเซ็กชวลมากมายที่มีเซ็กส์ไปเรื่อยเปื่อย แต่ก็มีคนรักเพศตรงข้ามมากมายที่มีเซ็กไปเรื่อยอยู่ทั่วไปเช่นเดียวกัน มันแทบจะไม่เกี่ยวกับเพศวิถีของคนๆ นั้นเลย แต่มักจะเป็นเรื่องของลักษณะของแต่ละคนมากกว่า คนที่เป็นไบเซ็กชวลนั้นไม่ได้มีโอกาสจะเป็นคนรักเดียวใจเดียวมากหรือน้อยกว่าคนอื่นๆ เลย   นานมาแล้วคนที่เป็นคนรักร่วมเพศและคนที่เป็นไบเซ็กชวลหลายคนไม่สามารถทำตามความรู้สึกของตัวเองได้ ไม่อย่างนั้นสังคมก็จะไม่ยอมรับพวกเขา แต่ตอนนี้สังคมเริ่มยอมรับความแตกต่างได้มากขึ้น บางคนก็เลยพยายามจะชดเชย "ช่วงเวลาที่หายไป" ทั้งหมดเมื่อพวกเขาได้เปิดเผยตัวตนที่แท้จริงแล้ว ในที่สุดโลกใบใหม่ก็อ้าแขนรับพวกเขา ถ้าเป็นคุณๆ จะไม่ฉวยโอกาสนี้เหรอ เพราะฉะนั้นแม้ว่าการมีคู่นอนหลายคนจะไม่เกี่ยวกับเพศวิถี แต่ก็อาจจะเกี่ยวกับการที่คนพวกนี้ต้องปิดบังตัวเองมานาน ถ้าเขาหรือเธอเป็นพวกนอกใจ พวกเขาก็เป็นพวกนอกใจไม่ว่าพวกเขาจะมีรสนิยมทางเพศแบบไหน คนที่เป็นคนดีและซื่อสัตย์จะไม่นอกใจ ไม่ว่าเขาจะเป็นไบเซ็กชวล คนรักร่วมเพศ หรือคนรักเพศตรงข้ามก็ตาม หลายเชื่อว่าคนที่เป็นไบเซ็กชวลเป็นพวกที่ฉวยผลประโยชน์จากทั้งสองเพศโดยไม่ได้มีความตระหนักหรือไม่มีวุฒิภาวะและเห็นแก่ตัว เพราะฉะนั้นจึงไม่สามารถไว้ใจได้ ทั้งหมดนี้ไม่เป็นความจริงเลย คนที่เป็นไบเซ็ลชวลจริงๆ แล้วก็เลือกสิ่งเดียวกันกับที่คนรักเพศตรงข้ามเลือก ซึ่งก็คือพวกเขาไม่ได้เลือกอะไรเลย พวกเขาแค่เป็นคนที่ชอบคนได้ทั้งสองเพศเท่านั้นเอง ความคิดที่ว่าเพศวิถีคือสิ่งที่กำหนดลักษณะของคนๆ หนึ่งนั้นเป็นความคิดที่โบราณคร่ำครึ แม้ว่าคนรักร่วมเพศหลายคนมักจะใช้เพศวิถีนิยามตัวเองและสร้างบุคลิกลักษณะของตัวเองก็จริง แต่นั่นก็เป็นภาพสะท้อนที่ไม่ถูกต้องของสังคมมากกว่าจะเป็นสิ่งที่อธิบายธรรมชาติของรสนิยมทางเพศ แม้ว่าการชอบผู้ชายหรือชอบผู้หญิงหรือชอบทั้งสองเพศจะเป็นส่วนหนึ่งของคุณ แต่มันก็เป็นเรื่องใหญ่เท่าๆ กับการมีผมสีน้ำตาลหรือแขนสองข้าง เรื่องใหญ่เหมือนกันใช่มั้ยล่ะ มันเป็นแค่เรื่องของความชอบ บางคนชอบหวาน บางคนชอบเค็มมัน บางคนชอบร้อนๆ บางคนชอบเย็นๆ บางคนชอบผู้ชาย บางคนชอบผู้หญิง บางคนก็ชอบทั้งสองอย่าง ไม่ใช่เรื่องที่ต้องมานั่งกังวลอะไรเลย สนใจสิ่งที่คุณชอบในตัวคนรักและสิ่งที่เขาชอบเวลาที่ได้อยู่กับคุณจะดีกว่า คนที่เป็นไบเซ็กชวลนั้นหลงใหลคนทั้งสองเพศก็จริง แต่ก็ไม่ได้หมายความว่าพวกเขาจะต้องอยู่กับผู้ชาย และ ผู้หญิงในเวลาเดียวกัน เช่นเดียวกับคนที่รักเพศตรงข้ามและคนรักร่วมเพศ คนส่วนใหญ่ไม่ว่าจะเป็นไบเซ็กชวล ผู้ชาย หรือผู้หญิงต่างก็อยากมีความสัมพันธ์แบบรักเดียวใจเดียว เมื่อเป็นเรื่องของการแต่งงาน คนที่เป็นไบเซ็กชวลก็อาจจะลงเอยกับคนรักเพศไหนก็ได้  ถ้าผู้หญิงแต่งงานกับผู้ชายก็ไม่ได้หมายความว่าเธอเป็นคนรักเพศตรงข้าม และเช่นเดียวกันการแต่งงานกับผู้หญิงก็ไม่ได้ทำให้เธอเป็นคนรักร่วมเพศ คนที่เธอแต่งงานด้วยคือคนที่เธอรักในฐานะคนๆ หนึ่ง และอาจจะเกี่ยวหรือไม่เกี่ยวกับเพศก็ได้
มีความสัมพันธ์ที่จริงจังกับคนรักของคุณเหมือนที่คุณจริงจังกับคนอื่น ไม่ว่าเขาจะเป็นเพศไหนหรือมีเพศวิถีอย่างไร. อย่าให้เรื่องหึงหวงกลายเป็นประเด็น. อย่าให้ความหวาดระแวงมาทำลายการพัฒนาความสัมพันธ์. รักษาความสัมพันธ์ที่ดี กับคนรัก เหมือนที่คุณจะปฏิบัติกับคนที่คุณมีความสุขเวลาที่ได้อยู่ใกล้หรือแม้กระทั่งรู้สึกรัก. ถามคำถาม. เปิดใจ. มองย้อนกลับเข้ามาข้างใน. รู้ว่าคนที่เป็นไบเซ็กชวลหลายคนไม่ได้ชอบเพศใดเพศหนึ่งมากกว่าอีกเพศ. เคารพความเป็นไบเซ็กชวลของคนที่คุณกำลังเดตด้วยในฐานะส่วนหนึ่งของอัตลักษณ์ของเขาหรือเธอ. รู้ว่าคนที่เป็นไบเซ็กชวลนั้นไม่ได้อยู่ใน "ระยะเปลี่ยนผ่าน. รู้ว่าการเป็นไบเซ็กชวลไม่ใช่การมีเซ็กส์กับคนหลายคน. เข้าใจว่าคนที่เป็นไบเซ็กชวลไม่ได้โลเล ไว้ใจไม่ได้ หรือสับสน. รู้ว่าพวกเขามักจะรักเดียวใจเดียวเหมือนกัน.
https://www.wikihow.com/Date-a-Bisexual-Person https://www.wikihow.com/Date-a-Bisexual-Person
Solidifying the Relationship Understanding Your Partner